
I sagen vedrørende [Navn]s arbejdsskade, [indtrådt/anmeldt] den [Dato], indgås hermed aftale om suspension af forældelse for ethvert krav efter erstatningsansvarsloven. Suspensionsaftalen omfatter kun krav, som ikke allerede måtte være forældet.
Retsvirkningen af suspensionsaftalen er, at [Forsikringsselskab], både på egne vegne og som partsrepræsentant for [Skadevolder], fraskriver sig muligheden for at gøre forældelse gældende i suspensionsperioden.
Lovbestemte regler om forældelse og suspension påvirkes ikke af aftalen, og suspensionsaftalen tilsidesætter dermed fx ikke den lovbestemte tillægsfrist i forældelseslovens § 21, stk. 5.
Suspensionsaftalen udløber 6 måneder efter den sidste endelige afgørelse fra Arbejdsmarkedets Erhvervssikring. Hvis der sker anke til Ankestyrelsen og/eller indbringelse for retten, udløber aftalen dog først 6 måneder efter den sidste endelige afgørelse eller dom.
Sker der inden suspensionsaftalens udløb genoptagelse af arbejdsskadesagen, udløber aftalen dog tidligst 6 måneder efter den sidste endelige afgørelse og/eller dom i genoptagelsessagen.
Aftalen er betinget af, at skadelidtes partsrepræsentant på anmodning orienterer [Forsikringsselskab] om status i den sideløbende arbejdsskadesag. [Forsikringsselskab] kan desuden – uanset ovenstående – skriftligt opsige suspensionsaftalen med 6 måneders varsel.
Indgåelsen af en suspensionsaftale indebærer ikke, at der herved er taget stilling til erstatningsansvar eller fremsatte krav i sagen.

